Publication: Magyar Közlöny
Issue: MK-2000-130 (Year: 2000, Number: 130)
Era: 1990-2004
Section: l) Az 1993. évi LXXVIII. törvény előírásaival összhangban, az önkormányzati lakás elidegenítéséből származó bevétel terhére épült új lakásokat a tervezésnek
Paragraph Index: 1767

c) Az elszámolási számlák körébe tartozik az előirányzat elszámolási számla. Ezen a számlán kell megnyitni és folyamatosan vezetni az 1—5. számlaosztály megfelelő számláival szemben a kiadási előirányzatokat, azok módosítását, illetve a 2., 4. és 9. számlaosztály megfelelő számláival szemben a bevételi előirányzatokat és azok módosítását. A kormányrendeletben meghatározott államháztartás szervezeteinek ebben a számlacsoportban kell kimutatniuk az előirányzat-felhasználási keretszámla és a különféle elkülönített számlák forgalmát. Itt mutatják ki a központi költségvetési szervek felügyeleti szervezetei (fejezetek) a Magyar Államkincstárnál vezetett számláik forgalmát is.

Source: https://magyarkozlony.hu/hivatalos-lapok/5d704eeb05dcd6ac0b0386e1d605d9fb783a3010/dokumentumok/0bab4499ad57b468aa5e8011db34b6fade8f8fb5/letoltes